Foto Colectania exhibeix tres sèries icòniques del fotògraf Danny Lyon. L'obra de Danny Lyon, considerat com un dels més influents i originals fotògrafs documentals del segle XX, destaca per l'especial implicació que va demostrar amb les comunitats a les que va fotografiar als Estats Units. Amb obres procedents de la col·lecció Martin Z. Margulies, la Fundació Foto Colectania mostrarà a Barcelona tres de les seves sèries més emblemàtiques: "Conversations with the Dead" (1971) on ens ensenya la situació de les presons de l'estat de Texas a la fi dels seixanta, "The Bikeriders" (1967), que mostra la vida dels moteros del mig oest americà, i "Uptown" (1965), que reflecteix la vida del barri d'immigrants en el nord de Chicago.